cyanic-selkie/wikianc huggingface dataset:
Λυκούργος Λογοθέτης
Η δραστηριότητά του κατά την Επανάσταση
Τον Ιούνιο του 1819 μυήθηκε στη Φιλική Εταιρεία από τον Θεσσαλό Αριστείδη Παππά, και έλαβε το όνομα Λυκούργος (από το όνομα του αρχαίου Σπαρτιάτη νομοθέτη), το οποίο έκτοτε θα κρατήσει έως το τέλος της ζωής του. Ορίστηκε από τον απόστολο Δημήτριο Θέμελη ως «τοποτηρητής της Αυτού Εκλαμπρότητος» [ήτοι, του Αλέξανδρου Υψηλάντη, Αόρατης Αρχής της Φιλικής Εταιρείας] στη Σάμο, και αποβιβάστηκε στο νησί στις 24 Απριλίου/6 Μαΐου 1821, λίγο μετά τις πρώτες επαναστατικές κινήσεις στο Βαθύ υπό την αρχηγία του καπετάνιου Κωνσταντή Λαχανά. Ανέπτυξε έντονη επαναστατική δραστηριότητα προσπαθώντας να μυήσει στην τοπική αδελφότητα συμπατριώτες του, ακόμη και από την αντίπαλη φατρία. Στις 8/20 Μαΐου 1821 κήρυξε επίσημα τη σαμιακή επανάσταση στο Καρλόβασι και στις 12/24 Μαΐου στην πόλη της Σάμου. Λίγο αργότερα, ίδρυσε τον Στρατοπολιτικό Διοργανισμό της νήσου Σάμου, το αυτόνομο επαναστατικό πολίτευμα του νησιού, που αποτελούσε θεσμική πλαισίωση της ιδεολογίας των Καρμανιόλων, του καρμανιολισμού (βλ. σχετικό λήμμα). Ο ίδιος ανακηρύχθηκε Γενικός Διοικητής και Στρατηγός και έγινε ο μεγάλος πολιτικός και στρατιωτικός ηγέτης της σαμιακής επανάστασης, οργανώνοντας ταχύτατα το νησί σε διοικητικό και στρατιωτικό επίπεδο ενόψει του οθωμανικού κινδύνου.
Στο διάστημα από το 1821 έως το 1826 απέκρουσε τρεις φορές συντονισμένες επιθετικές ενέργειες του οθωμανικού στόλου (υπό τον Καρά Αλή το 1821 και υπό τον Χοσρέφ Πασά το 1824 και 1826), και ανέλαβε στρατιωτικά την πρωτοβουλία εξαγωγής της εθνικής επανάστασης στη Χίο κατόπιν συνεννόησης με τον Χιώτη Αντώνη Μπουρνιά, χωρίς την επίσημη εντολή της Κεντρικής Επαναστατικής Διοίκησης. Η επιχείρηση στέφθηκε με αποτυχία (1822) και έγινε αιτία της ολοσχερούς καταστροφής της Χίου από τους Οθωμανούς. Το γεγονός αυτό, στάθηκε για τον ίδιο αφορμή διώξεων από τη Διοίκηση, σε μία περίοδο μάλιστα που η ηγεσία της Επανάστασης μεθόδευε, στα πλαίσια των αποφάσεων της Α΄ και Β΄ Εθνοσυνέλευσης, τον περιορισμό αρχικά και την κατάργηση αργότερα των ισχυρών τοπικών κέντρων, με το διορισμό εντεταλμένων «ξένων» επάρχων στην περιφέρεια. Οι σχέσεις της Διοίκησης με τον απείθαρχο Λογοθέτη αποκαταστάθηκαν τελικά το 1826, μετά την τρίτη απόκρουση του οθωμανικού κινδύνου από τους Σαμίους και τον τυπικό συμβιβασμό της Διοίκησης με τις πραγματικότητες που παρήγαγε η ίδια η Επανάσταση στην εξέλιξή της.
Στη συγκυρία της κοινοποίησης προς την ελληνική κυβέρνηση του Πρωτοκόλλου της Ανεξαρτησίας (27 Μαρτίου/8 Απριλίου 1830), με το οποίο η Σάμος ετέθη εκτός ελληνικών συνόρων, παραιτήθηκε από τη θέση του. Επέστρεψε στο Ναύπλιο και κατόπιν συνεννόησης με τον Καποδίστρια υλοποίησε σχέδιο μετάβασης της Σάμου σε καθεστώς τοπικού Διευθυντηρίου, που προέβλεπε και την ταυτόχρονη αποχώρηση του Κωλέττη.
Διευθυντής της Σάμου
Μετά την επιστροφή του στη Σάμο, η Γενική Συνέλευση του νησιού τον αναγόρευσε Διευθυντή των Διοικητικών Πραγμάτων της Σάμου. Έκτοτε ξεκίνησε η τετραετής (1830-1834) περίοδος της Ελληνικής Πολιτείας της Σάμου, κατά την οποία ένα Διευθυντήριο (αποτελούμενο από τον Διευθυντή, την εκάστοτε Επαρχιακή Δημογεροντία και τη Γενική Συνέλευση ως δημοκρατική έκφραση του τοπικού πολιτεύματος) εγκαθιδρύθηκε ως συνέχεια του καταργημένου Στρατιωτικού-Πολιτικού Οργανισμού, και διαχειρίστηκε το μέλλον της πολιτικής ύπαρξης του νησιού. Στα τέσσερα αυτά χρόνια, ο άλλοτε πανίσχυρος Γενικός Διοικητής και χρισμένος από την Αόρατη Αρχή Αρχιστράτηγος της Σάμου, θα αποδυθεί εκούσια περισσότερο στο ρόλο του ενεργητικού εντολοδόχου και εκφραστή της λαϊκής βούλησης, παρά του αποκλειστικού και αδιαφιλονίκητου αρχηγού που άλλοτε επιβαλλόταν με την αυθεντία του. Μάλιστα από το 1831, λόγω των ιδιαίτερων συνθηκών που διαμορφώθηκαν στο νησί από τη διπλωματική πορεία του Σαμιακού Ζητήματος, η Γενική Συνέλευση κατέστη βαθμηδόν ισχυρότερη από τον Διευθυντή.
Αναφορικά με την εξωτερική πολιτική που ασκήθηκε από το Διευθυντήριο και τον ίδιο προσωπικά, υπήρξε μία προσπάθεια να προωθηθεί μία ρεαλιστική διπλωματική λύση για το νησί, αποφεύγοντας το οδυνηρό ενδεχόμενο της επιστροφής στην οθωμανική νομιμότητα. Από την άλλη, διαρκούσης της εκκρεμότητας του Σαμιακού Ζητήματος που είχε ανακύψει, ο Διευθυντής αντιμετώπιζε μία ολοένα αυξανόμενη αντίδραση από τους εσωτερικούς του αντιπάλους -μεταξύ των οποίων και πολλών πρώην συναγωνιστών Καρμανιόλων- οι οποίοι τον κατηγορούσαν για ενδοτισμό, ακόμη και για συναλλαγή. Γενικότερα, στην προώθηση του Σαμιακού Ζητήματος ο Λογοθέτης κλήθηκε να ισορροπήσει ανάμεσα στην ατολμία της ελληνικής κυβέρνησης, την αδιαλλαξία των Μεγάλων Δυνάμεων, τον ορατό κίνδυνο μίας στρατιωτικής επέμβασης των Οθωμανών, αλλά και μία ογκούμενη αμφισβήτηση προς το πρόσωπό του.
Κοντολογίς, η συμβιβαστική πολιτική λύση της «μέσης οδού», που εκείνος προωθούσε, εκλαμβανόταν από τους εσωτερικούς του αντιπάλους και ένα τμήμα του αμφιρρεπούς κοινωνικού σώματος, ως αποδοχή του όρου της υποταγής στους Οθωμανούς, με αντάλλαγμα την προσωπική του εδραίωση και διατήρηση στην τοπική εξουσία ως ηγεμόνα μίας φόρου υποτελούς ημιαυτόνομης Σάμου υπό την επικυριαρχία του σουλτάνου.
Στη διάρκεια αυτής της τετραετίας, κατά την οποία η Σάμος αντιπάλεψε με τα ιστορικά τετελεσμένα των ευρωπαϊκών Συνθηκών και Πρωτοκόλλων, ο Λογοθέτης κατέστησε εκούσια και βαθμιαία το σαμιακό λαό, όχι απλά συνδιαμορφωτή και συνυπεύθυνο της εξωτερικής πολιτικής της πατρίδας του, αλλά πρωταγωνιστή των τελικών αποφάσεων ή κινήσεων στις οποίες προέβη ή επρόκειτο να προβεί.
Τα τελευταία χρόνια
Μετά τη βίαιη επέμβαση των οθωμανικών στρατευμάτων στη Σάμο με την ανοχή των Μεγάλων Δυνάμεων, εγκατέλειψε το Διοικητήριο (10/22 Μαΐου 1834) και αναχώρησε οριστικά από τη Σάμο (Ιούνιος). Δύο μήνες αργότερα (22 Αυγούστου) επιβλήθηκε το ηγεμονικό καθεστώς, και η Σάμος κατέστη αυτόνομη Ηγεμονία, φόρου υποτελής στον Οθωμανό σουλτάνο, με διορισμένο χριστιανό πρίγκηπα-ηγεμόνα. Ο δε Λυκούργος Λογοθέτης, μαζί με άλλους Καρμανιόλους, εκρίθη «απόβλητος και απαράδεκτος εις την Πατρίδα» από την πρώτη Γενική Συνέλευση του νέου καθεστώτος.
Μετά από διετή παραμονή στην Τήνο μετέβη στο Ναύπλιο και εν συνεχεία εγκαταστάθηκε οριστικά στην Αθήνα. Εισήλθε στο οθωνικό περιβάλλον και τιμήθηκε από το νεοσύστατο βασίλειο για την προσφορά του στον Αγώνα της Ανεξαρτησίας. Το 1836 έλαβε το στρατιωτικό βαθμό του συνταγματάρχη στη Βασιλική Φάλαγγα και το 1837 διορίστηκε Σύμβουλος της Επικρατείας. Στις 15 Νοεμβρίου 1843 ορκίστηκε μαζί με τον Σταμάτη Γεωργιάδη πληρεξούσιος Σάμου στην Εθνοσυνέλευση του 1843-1844, και στις 27 Νοεμβρίου υπήρξε υποψήφιος κατά την αναθεωρητική ψηφοφορία της ΙΔ΄ συνεδρίασης για την ανάδειξη της επιτροπής σύνταξης Συντάγματος. Στις 16 Ιουνίου 1844 διορίστηκε γερουσιαστής και το 1847 προβιβάστηκε σε υποστράτηγο της Βασιλικής Φάλαγγας. Απεβίωσε στην Αθήνα, «εξ αποστεώσεως των βαλβίδων της καρδίας», στις 21 Μαΐου/2 Ιουνίου 1850.
Πηγές
Κατηγορία:Αγωνιστές του 1821 Κατηγορία:Σαμιώτες Κατηγορία:Ιστορία της Σάμου
Καστράκι Βαλαώρας Ευρυτανίας
Σημείωση
Στην Ευρυτανία και τον ίδιο δήμο υπάρχει ο συνώνυμος οικισμός Καστράκι Τοπολιάνων.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Αγράφων
Ζανέτ Πηλού
Η Ζανέτ Πηλού (Jeannette Pilou) (1937-2020) ήταν λυρική σοπράνο, ελληνικής καταγωγής.
Βιογραφία
Γεννήθηκε στην Αλεξάνδρεια της Αιγύπτου, όπου και σπούδασε μουσική και τραγούδι. Για να τελειοποιήσει την τεχνική της χρειάσθηκε να μεταβεί στο Μιλάνο και να μαθητεύσει δίπλα στην παγκοσμίου φήμης Carla Castellani.
Η διεθνής σταδιοδρομία της ξεκινά το 1958 με τον ρόλο της Violetta στην Τραβιάττα του Βέρντι, στο Teatro Smeraldo του Μιλάνου. Ακολουθεί το 1963 ο ρόλος της Mimi στην όπερα Μποέμ του Puccini, στο θέατρο La Fenice της Βενετίας. Μία τυχαία ακρόαση στην Κρατική όπερα της Βιέννης το 1964, σηματοδοτεί την πόλη ως το «σπίτι» της Πηλού για πολλές καλλιτεχνικές σαιζόν.
Στη συνέχεια και μέχρι τα τέλη της δεκαετίας του '80, η Ζανέτ Πηλού ερμηνεύει τους σημαντικότερους ρόλους της καριέρας της στην Metropolitan Opera της Νέας Υόρκης. Μεταξύ αυτών ήταν, η Βιολέτα από την Τραβιάττα του Βέρντι, η Ιουλιέτα από το Ρωμαίος και Ιουλιέτα του Γκουνώ (η ερμηνεία της αυτή θεωρείται σχεδόν αξεπέραστη), η Μιμί από την Μποέμ του Τζιάκομο Πουτσίνι (Puccini), η Μικαέλα από την Κάρμεν του Μπιζέ, η Μελισσάνθη από το Πελέας και Μελισσάνθη του Ντεμπισί , η Μαργκερίτ από τον Φάουστ του Γκουνώ και πολλούς άλλους.
Στην καριέρα της έχει κληθεί κατ' επανάληψη (Σκάλα του Μιλάνου, Όπερα του Παρισιού, Βαρκελώνη, Αμβούργο, Άμστερνταμ, Σικάγο, Σαν Φρανσίσκο, Εθνική Λυρική Σκηνή κ.α.) να ερμηνεύσει μεγάλα έργα σε συνεργασία με τους μεγαλύτερους μαέστρους, σκηνοθέτες και καλλιτέχνες της εποχής της (Αλφρέντο Κράους, Τζουζέπε Ντι Στέφανο, Πλάθιντο Ντομίνγκο, Χέρμπερτ φον Κάραγιαν, Ζούμπιν Μέτα , Ζυλ Ντασέν, κ.α.).
Η Γαλλική κυβέρνηση της έχει απονείμει τον τίτλο Chevalier pour les Arts et les Lettres (Ιππότης των Γραμμάτων και των Τεχνών), ενώ έχει τιμηθεί και με το βραβείο Puccini. Το 1998 της απονεμήθηκε το Βραβείο Απόλλων της Εταιρείας Φίλων της Εθνικής Λυρικής Σκηνής.
Ήταν ιδρυτικό μέλος του Σωματείου "Υποτροφίες Μαρία Κάλλας", όπου σε συνεργασία με τον Χρήστο Λαμπράκη και την Άρντα Μαντικιάν, είχε την ευθύνη τόσο της επιλογής όσο και της παρακολούθησης των υποτρόφων και της εν συνεχεία προετοιμασίας τους για τις εμφανίσεις τους στα Gala Όπερας του Μεγάρου Μουσικής Αθηνών. Από το 2009 δε, προέδρευσε της Κριτικής Επιτροπής των σχετικών διαγωνισμών και μετέσχε στο Διοικητικό Συμβούλιο του Σωματείου.
Απεβίωσε στις 27 Απριλίου 2020.
Mitsubishi 3000GT
Για την ακρίβεια, τα δύο αυτά μοντέλα εξελίχθηκαν στα πλαίσια μιας τότε συνεργασίας της Chrysler και της Mitsubishi, ενώ η κάθε εταιρεία σχεδίασε ανεξάρτητα την εξωτερική αισθητική του κάθε μοντέλου, αν και η συγγένεια ήταν οπτικά εμφανής στον εξωτερικό παρατηρητή. Και τα δύο μοντέλα, επίσης, παρήχθησαν σε μία γενιά, αν και με κάποιες σταδιακές βελτιώσεις. Ειδικότερα στην Ευρώπη, διατέθηκε μόνο το Mitsubishi 3000GT, αν και η εξαγωγή του στην ήπειρο αυτή καθυστέρησε αρκετά - ενδεικτικώς στη Γερμανία κυκλοφόρησε για πρώτη φορά μόλις τον Ιούνιο του 1992.
Σε παγκόσμια κλίμακα, οι κυριότεροι ομοεθνείς ανταγωνιστές του Mitsubishi 3000GT ήταν το Toyota Supra, το Nissan 300ZX και το Honda NSX.
Εκδόσεις
Διαχρονικά, το 3000 GT προσφέρθηκε με έναν κινητήρα βενζίνης, τον 6G72, κυβισμού 2.972 cm³ V6 και σε 3 εκδοχές:
Επίσης, προσφέρθηκε σε 3 εκδόσεις: την στάνταρ, την πολυτελή SL με στάνταρ δερμάτινο σαλόνι και γυάλινη ηλιοροφή, και την ακόμα ισχυρότερη σπορ VR4, που έφερε κινητήρα με twin turbo, 4-κίνηση και 5-τάχυτο μηχανικό κιβώτιο της εταιρείας Getrag, που από την ανανέωση του 1993 έγινε 6-τάχυτο μηχανικό, επίσης της Getrag.
Ανανέωση του 1993
Τον Αύγουστο του 1993, η Mitsubishi παρουσίασε στην Ιαπωνία ένα έντονο λίφτινγκ και στα δύο μοντέλα, το Mitsubishi 3000GT και το Dodge Stealth. Ειδικότερα το πρώτο, κυκλοφόρησε στην εγχώρια αγορά προς τα τέλη του έτους (ταυτόχρονα με την έναρξη της εξαγωγής του νέου Dodge Stealth στη Βόρεια Αμερική) και άρχισε σταδιακά να εξάγεται διεθνώς από το 1994, το ίδιο έτος που έληξε οριστικά η παραγωγή της πρώτης σειράς, αν και σε κάποιες χώρες, όπως στο Ηνωμένο Βασίλειο, η εξαγωγή της δεύτερης σειράς ξεκίνησε μόλις το 1996. thumb|left|Mitsubishi 3000GT αμερικανικών προδιαγραφών του 1994 - 1999 (η δεύτερη σειρά).
Ο λόγος που ανακοινώθηκε τότε το νούμερο των 280 hp ήταν ότι το διάστημα 1989 - 2004 στην Ιαπωνία, υπήρχε μια εθελοντική συμφωνία για ανώτατο όριο ισχύος στους 280 hp στα εγχώρια μοντέλα που προορίζονταν για την εγχώρια αγορά (τα μη εξαγωγικά), αλλά στην πράξη σε πολλά μοντέλα (συμπεριλαμβανομένων και των άλλων ιαπωνικών εταιρειών), η τιμή αυτή είχε ανεπίσημα ξεπεραστεί. Για την ιστορία, το πρώτο μεταξύ των ιαπωνικών αυτοκινήτων, σύμφωνα με τα επίσημα στοιχεία, που ξεπέρασε τους 280 hp ήταν η έκδοση 3.5 λίτρων του Honda Legend τον Οκτώβριο του 2004, που είχε επίσημη ισχύ 300 hp.
Εκδοχή κάμπριο (1994 - 1996)
Η Chrysler και η Mitsubishi συνεργάστηκαν με την εταιρεία American Sunroof Company (ASC) για την μετατροπή του 3000GT και σε έκδοση hardtop καμπριολέ, με μεταλλική και ηλεκτρικά αναδιπλούμενη οροφή. Λανσαρίστηκε το 1994, κατασκευαζόταν από μετατροπή της ASC στην Καλιφόρνια και κυκλοφόρησε για τις σεζόν του 1995 και του 1996, ως 3000GT Spyder. Διατέθηκε στις εκδόσεις 3000GT Spyder SL και 3000GT Spyder VR4 (twin-turbo) και σε πολύ λίγα αντίτυπα, όλα στις ΗΠΑ και στην Ιαπωνία. Όλα τα Spyder SL συνδυάστηκαν μόνο με το 4-τάχυτο αυτόματο κιβώτιο, ενώ όλα τα Spyder VR4 προσφέρθηκαν μόνο με το 6-τάχυτο μηχανικό κιβώτιο. thumb|right|Mitsubishi GTO (η ιαπωνική εκδοχή) του 1997 - 2000.
Στις αρχές του 1996, διακόπηκε η παραγωγή του συγγενικού Dodge Stealth, αλλά το 3000GT κουπέ διατηρήθηκε έως το 2000, αν και η εξαγωγή του στις ΗΠΑ είχε σταματήσει ήδη από το 1999.
Εξωτερικοί σύνδεσμοι
Κατηγορία:Σπορ αυτοκίνητα 3000GT
Λουδοβίκος δε λα Θέρδα
Ο Λουδοβίκος δε λα Θέρδα, ισπαν. Luis de la Cerda (1291 - 5 Ιουλίου 1348) από τον Καστιλιανό Οίκο της Ιβρέας ήταν πρίγκιπας της Καστίλης, κόμης του Κλερμόν και ναύαρχος της Γαλλίας. Ο πάπας του έδωσε τον τίτλο του πρίγκιπα των Καναρίων Νήσων.
Βιογραφία
Ο πάππος του Αλφόνσου, ο Αλφόνσος Ι΄ της Καστίλης & Λεόν αποφάσισε ο Αλφόνσος να κληρονομήσει τη Λεόν και ο Σάντσο Δ΄ την Καστίλη. Αλλά το 1284 ο Σάντσο Δ΄ εκτόπισε τον Αλφόνσο και τον εξόρισε, έτσι τα παιδιά του Αλφόνσου μεγάλωσαν στη Γαλλία. Ο Λουδοβίκος πέρασε σχεδόν όλη του τη ζωή στη Γαλλία στην υπηρεσία του βασιλιά και πολέμησε στον Εκατονταετή Πόλεμο υπέρ της Γαλλίας. Ο Φίλιππος ΣΤ΄ της Γαλλίας τον περιέβαλε με το αξίωμα του κόμη του Κλερμόν & του Ταλμόν το 1338/9. Το 1340 ορίστηκε ναύαρχος της Γαλλίας. Τον αποκαλούσαν "της Ισπανίας (de España)".
Πρίγκιπας των Μακαρίων (Καναρίων) Νήσων
Στον Λουδοβίκο ο πάπας έδωσε το στέμμα και το σκήπτρο, ενώ μία έφιππη πομπή ανακοίνωσε στις οδούς της Αβινιόν το νέο. Ο πάπας εξέδωσε το 1345 νέα βούλα, όπου η κατάκτηση των Νήσων χαρακτηριζόταν Σταυροφορία και όποιος συμμετείχε θα είχε άφεση αμαρτιών. Έστειλε επιστολές στις γύρω χώρες, ζητώντας την αναγνώριση του τίτλου και τη συνδρομή τους. Οι βασιλείς της Πορτογαλίας και της Καστίλης διαμαρτυρήθηκαν, λέγοντας ότι είχαν από παλιά δικαιώματα στα νησιά και ήταν εχθρικοί στην αποστολή. Μόνο ο Πέτρος Ε΄ της Αραγωνίας του διέθεσε μερικές γαλέρες. Όμως το 1346 ξεκίνησε ο Εκατονταετής Πόλεμος και ο Λουδοβίκος απασχολήθηκε, υπηρετώντας τον Γάλλο βασιλιά ως το 1348, που απεβίωσε. Έτσι η αποστολή δεν ξεκίνησε· παρ' όλα αυτά οι γαλέρες πήγαν με δική τους απόφαση, αλλά απωθήθηκαν απ΄τους ιθαγενείς. Το 1360 αναφέρεται μία αποστολή Αραγωνέζων.
Ο Λουδοβίκος τάφηκε στο αββαείο του Σαιν-Ζιλ στο Κανγκεντόκ. Αν και ο πάπας όριζε, ότι ο τίτλος θα έπαυε αν η αποστολή δεν γινόταν μέσα σε πέντε έτη, ωστόσο ο τίτλος πέρασε στον γιο του Λουδοβίκο και μετά στην κόρη του Ισαβέλλα.
Οικογένεια
Νυμφεύτηκε πρώτα το 1306 τη Ελεονώρα, κόρη του Αλόνθο Πέρεθ δε Γκουθμάν και είχε τέκνα, που έφεραν το επώνυμο δε λα Θέρδα υ Γκουθμάν:
Όταν απεβίωσε η Ελεονώρα, ο Λουδοβίκος έκανε δεύτερο γάμο με τη Γκυγιότ ντ'Ουζέ, κόρη του Ροβέρτου Α΄ υποκόμη του Ουζέ· δεν απέκτησαν απογόνους.
Από μία μη νόμιμη σχέση είχε ένα φυσικό τέκνο:
Πηγές
Κατηγορία:Καστιλιανός Οίκος της Ιβρέας
Μάρω Τράντα
Η Μάρω Τράντα, γεννημένη στον Βελβεντό Κοζάνης στις 21 Φεβρουαρίου 1992, είναι Ελληνίδα διεθνής καλαθοσφαιρίστρια. Έχει ύψος 1,76 m και αγωνίζεται στην θέση του σμολ φόργουορντ για την ομάδα του Άρη.
Καριέρα
Η Τράντα ξεκίνησε την καριέρα της από τον Α.Σ. Βελβεντό Κοζάνης, σύλλογο της γενέτειρας της. Στα δεκαοκτώ της χρόνια αποκτήθηκε από την ομάδα του Άρη, όπου παρέμεινε για τέσσερις σεζόν. Το 2010-11, αγωνίστηκε σε δώδεκα παιχνίδια της Α1 εθνικής κατηγορίας, κατακτώντας την τέταρτη θέση με τους "κίτρινους", έχοντας 2,2 πόντους ανά αγώνα. Την ίδια χρονιά, αγωνίστηκε στο EuroCup, όπου ο Άρης έφθασε μέχρι την φάση των '32, αποκλειόμενος από την ρωσική Ντιναμό Νοβοσιμπίρσκ.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες Άρη Κατηγορία:Καλαθοσφαιρίστριες ΠΑΟΚ Κατηγορία:Σμολ φόργουορντ Κατηγορία:Καλαθοσφαιρίστριες Βελβεντού Κοζάνης Κατηγορία:Καλαθοσφαιρίστριες Παναθλητικού Συκεών (Α.Ε.)
Αγίας ο Φαρσάλιος
Ο Αγίας ο Φαρσάλιος (γιος του Ακνονίου, 6ος/5ος αιώνας π.Χ.) ήταν αρχαίος Έλληνας ολυμπιονίκης από τα Φάρσαλα, ο οποίος στέφθηκε νικητής στο άθλημα του παγκράτιου στους 74ους (484 π.Χ.) ολυμπιακούς αγώνες της αρχαιότητας.
Διακρίσεις
Εκτός από τη νίκη του στους ολυμπιακούς αγώνες, αναφέρεται επίσης πως υπήρξε 3 φορές νικητής στα Πύθια, και από 5 στα Νέμεα και Ίσθμια. Ο γιος του ήταν ο Δάοχος Α´ ο οποίος κυβέρνησε τη Θεσσαλία για 27 έτη. Ο αδερφός του ο Τηλέμαχος ο Φαρσάλιος υπήρξε ολυμπιονίκης στην πυγμαχία κατά την ίδια διοργάνωση με τον Αγία, ενώ ένας άλλος αδερφός του ο Αγήλαος ήταν πυθιονίκης στο στάδιο παίδων.
Ανδριάντας
Το άγαλμα του Αγία ανακαλύφθηκε το 1894 από Γάλλους αρχαιολόγους στο ιερό του Απόλλωνα στους Δελφούς,και ανήκε σε μια ομάδα 8 αγαλμάτων της οικογενείας του Αγία, τα οποία κατασκευάστηκαν από τον γλύπτη Λύσιππο τον 4ο αιώνα π.Χ. κατόπιν παραγγελίας του δισέγγονου του Αγία, Δάοχου Β´.
Στο βάθρο του αγάλματος του Αγία υπάρχει η επιγραφή:
Πρῶτος Ὀλύμπια παγκράτιον, Φαρσάλιε νίκᾳς,
Πεντάκις ἐν Νεμέᾳ, τρὶς Πύθια, πεντάκις Ἰσθμοῖ
καὶ σῶν οὐδείς πω στῆσε τρόπαια χερῶν.
Εκτός από τον ανδριάντα του στους Δελφούς, ανακαλύφθηκαν και τμήματα ενός ανδριάντα του στα Φάρσαλα.
Εξωτερικοί σύνδεσμοι
Κατηγορία:Αρχαίοι Έλληνες Ολυμπιονίκες Κατηγορία:Ισθμιονίκες Κατηγορία:Πυθιονίκες Κατηγορία:Νεμεονίκες Κατηγορία:Αρχαίοι Θεσσαλοί ολυμπιονίκες Κατηγορία:Αρχαίοι ολυμπιονίκες του παγκράτιου Κατηγορία:Αρχαίοι ολυμπιονίκες (5ος αιώνας π.Χ.)
Μα Γινγκ-Τζέου
Ο Μα Γινγκ-Τζέου ή ακριβέστερα Μα Ιν-Τζιόου (Ma Ying-jeou, κινέζικα: 馬英九|s=马英九, 13 Ιουλίου 1950 - ) είναι Ταϊβανέζος πολιτικός. Εξελέγη για πρώτη φορά πρόεδρος τον Μάρτιο του 2008 ενώ επανεξελέγη το 2012. Παλαιότερα, διετέλεσε Δήμαρχος της Ταϊπέι, υπουργός Δικαιοσύνης και αρχηγός του κόμματος Κουομιντάν (KMT), από το 2005 ως το 2007.
Βιογραφία
Γεννήθηκε στο Χον-Κον στις 13 Ιουλίου 1950 και οι γονείς του εγκαταστάθηκαν στην Ταϊβάν όταν εκείνος ήταν μόλις ενός έτους. Σπούδασε Νομικά στο Εθνικό Πανεπιστήμιο της Ταϊβάν και πήρε το πτυχίο του το 1972. Έκανε επιπλέον σπουδές στις ΗΠΑ. Επέστρεψε στη Δημοκρατία της Κίνας το 1981 για να διδάξει νομικά. Από το γάμο του απέκτησε δύο κόρες.
Πρώτα πολιτικά βήματα
Η σταδιοδρομία του στο χώρο της πολιτικής ξεκίνησε στο πλευρό του προέδρου Τσιαν Τσιν-Κούο, του οποίου υπήρξε προσωπικός μεταφραστής. Στη συνέχεια προήχθη σε άλλες θέσεις και ορίστηκε αναπληρωτής γενικός γραμματέας του κόμματος Κουομνιντάν για την περίοδο 1984-88. Το 1993 επί προεδρίας του Λι Τεν-Χουί ανέλαβε Υπουργός Δικαιοσύνης, αξίωμα που κράτησε ως την απόλυσή του, τρία χρόνια μετά. Για μικρό χρονικό διάστημα ήταν Υπουργός άνευ χαρτοφυλακίου και επέστρεψε στην ακαδημαϊκή καριέρα. Την περίοδο εκείνη οι περισσότεροι νόμιζαν ότι είχε τελειώσει η πολιτική του σταδιοδρομία.
Δήμαρχος
Ωστόσο, το 1998,το Κουομιντάν (KMT) επέλεξε το Μα να αντιμετωπίσει τον τότε δήμαρχο της Ταϊπέι Τσεν Σουέι-Πιεν του Προοδευτικού Δημοκρατικού Κόμματος της Αντιπολίτευσης. Ο Τσεν ηττήθηκε και στις προεδρικές εκλογές του 2000 ο Μα παρέμεινε πιστός στο Κουομιντάν, υποστηρίζοντας τον υποψήφιό του, Λιεν Τσαν. Οι έριδες στο κόμμα συνετέλεσαν στην εκλογική νίκη για τον Τσεν στις προεδρικές εκλογές ενός γύρου όπου συμμετείχαν τρεις υποψήφιοι (ο Τσεν εκλέχθηκε με ποσοστό κάτω του 40%). Ο Μα επανεξελέγη δήμαρχος με 64% τον Δεκέμβριο του 2002 και στις 16 Ιουλίου του 2005 τα μέλη του Κουομιντάν τον εξέλεξαν πρόεδρο του κόμματος. Παραιτήθηκε τον Φεβρουάριο του 2007, έπειτα από την απαγγελία κατηγοριών σε βάρος του για διασπάθιση δημοτικών πόρων. Στις δύο δίκες που επακολούθησαν, ο Μα αθωώθηκε και η υπόθεση έφτασε στο Ανώτατο Δικαστήριο. Στις 17 Μαρτίου του 2008, ο Μα αποκάλεσε την Ταϊβάν "κυρίαρχο κράτος" και απείλησε με μποϊκοτάζ στους Ολυμπιακούς Αγώνες του Πεκίνου για την συνεχή κρίση στο Θιβέτ, αν εκλεγόταν στην προεδρία.
Προεδρία
Ο Μα εξελέγη επίσημα στις προεδρικές εκλογές που διεξήχθησαν στις 22 Μαρτίου του 2008, με 58,4% των ψήφων, θέτοντας τέλος σε μια οκταετία διακυβέρνησης από το Προοδευτικό Δημοκρατικό Κόμμα. Έλαβε 7.658.724 ψήφους έναντι 5.445.239 για το Φρανκ Χσίε. Η ορκωμοσία του έλαβε χώρα στις 20 Μαΐου του 2008
Στις 14 Ιανουαρίου 2012, στις διπλές εκλογές που διεξήχθησαν στη χώρα (βουλευτικές και προεδρικές), ο Μα εξελέγη για δεύτερη συνεχή χρονιά στη θέση του προέδρου ενώ το Κουομιντάνγκ παρέμεινε το πρώτο κόμμα στη βουλή. Ο Μα κατέλαβε ποσοστό 51,60% (6.891.139 ψήφους) έναντι της υποψηφίου του Δημοκρατικού Προοδευτικού Κόμματος (DPP), Τσάι Ιν-Γουέν, η οποία κατέλαβε ποσοστό 45,63% (6.093.578 ψήφους).
Εξωτερικοί σύνδεσμοι
Κατηγορία:Πρόεδροι της Ταϊβάν Κατηγορία:Δήμαρχοι της Ταϊπέι Κατηγορία:Ταϊβανέζοι δικηγόροι Κατηγορία:Αρχηγοί πολιτικών κομμάτων
21 Αυγούστου
20 Αυγούστου | 21 Αυγούστου | 22 Αυγούστου
Η 21η Αυγούστου είναι η 233η ημέρα του έτους κατά το Γρηγοριανό ημερολόγιο (234η σε δίσεκτα έτη). Υπολείπονται 132 ημέρες.
Γενέθλια Γιάννη πασχαλιδη.
Ανδραβίδα
Η Ανδραβίδα είναι αγροτική κωμόπολη της Ηλείας σε υψόμετρο 14 μέτρα και αποτελεί την έδρα της Δημοτικής Ενότητας Ανδραβίδας του καλλικρατικού δήμου Ανδραβίδας - Κυλλήνης. Βρίσκεται 36 χλμ. ΒΔ του Πύργου και 64 χλμ. ΝΔ της Πάτρας. Σύμφωνα με την απογραφή του 2011 έχει 3.981 μόνιμους κατοίκους. Η Δημοτική Κοινότητα Ανδραβίδας είναι χαρακτηρισμένη ως αστικός πεδινός οικισμός, με έκταση 32,092 χμ² (2011). Περιλαμβάνει και τον οικισμό Άγιος Γεώργιος.
Φυσικό φαινόμενο
μικρογραφία|Φυσικό φαινόμενο Το φυσικό φαινόμενο ως όρος υπό στενή έννοια στην επιστήμη της φυσικής προσδιορίζει την οποιαδήποτε μεταβολή της φυσικής ιδιότητας (κατάστασης) ενός σώματος υπό οποιεσδήποτε συνθήκες ή δυνάμεις που επιδρούν σ΄ αυτό. Ταυτόσημος όρος είναι και η φυσική μεταβολή ενός σώματος.
Ανδραβίδα
Ιστορία - Αξιοθέατα
thumb|left|Τα ερείπια της εκκλησίας της Αγίας Σοφίας Κατά την περίοδο της Φραγκοκρατίας (1205 - 1460) υπήρξε πρωτεύουσα του Πριγκιπάτου της Αχαΐας (Μορέως) και έδρα του επισκόπου Ωλένης. Υπήρξε η μεγαλύτερη και λαμπρότερη πόλη της Ηλείας καθώς ήταν η έδρα των Φράγκων πριγκήπων Βιλλεαρδουίνων. Από το ένδοξο παρελθόν της το μόνο που σώζεται σήμερα είναι το γοτθικό τμήμα του χώρου της εκκλησίας της Αγίας Σοφίας και δύο παρεκλήσια. Η εκκλησία κτίστηκε περίπου το 1230 από το μοναχικό τάγμα των Δομινικανών. Εκεί γινόταν οι στέψεις των διαδόχων του πριγκιπάτου. Την περίοδο αυτή στην Ανδραβίδα εκδόθηκε το «Χρονικόν του Μορέως», το οποίο διαιρούσε την Πελοπόννησο σε 12 βαρονίες. Το 1433 ολόκληρη η περιοχή περιήλθε στους Παλαιολόγους και το 1460 κατακτήθηκε από τους Οθωμανούς.
Αξιόλογο και καλά διατηρημένο μνημείο της περιοχής είναι το κάστρο Χλεμούτσι που κτίστηκε από τον Γοδεφρείδο Β΄ Βιλλεαρδουίνο την περίοδο 1220 - 1223 και προστάτευε την πρωτεύουσα του πριγκιπάτου της Αχαΐας, Ανδραβίδα, και το σημαντικό λιμάνι της Γλαρέντζας.
Φυσικό φαινόμενο
Παραδείγματα
Κύριο χαρακτηριστικό στα φυσικά φαινόμενα είναι ότι δεν μεταβάλλεται η σύσταση του υλικού σώματος.
Παραπομπές
Κατηγορία:Θεμελιώδεις έννοιες της φυσικής
Ανδραβίδα
Λοιπά στοιχεία
Κοντά στην Ανδραβίδα υπάρχει το στρατιωτικό αεροδρόμιο της 117 Πτέρυγας Μάχης.
Διοικητική ιστορία
Η κοινότητα Ανδραβίδας Αχαΐας και Ήλιδος συστάθηκε στις 28 Αυγούστου 1912 με την απόσπαση του οικισμού Ανδραβίδα από το δήμο Μυρτουντίων και τον ορισμό του ως έδρα της κοινότητας. Η κοινότητα αποσπάσθηκε στο νομό Ηλείας από το νομό Αχαΐας και Ήλιδος το 1930. Προήχθη σε δήμο στις 2 Μαΐου 1948 και λειτούργησε ως δήμος μέχρι την κατάργησή του το 2010 και την προσάρτησή του στο δήμο Ανδραβίδας-Κυλλήνης.
Εξωτερικοί σύνδεσμοι
Κατηγορία:Δήμος Ανδραβίδας Κατηγορία:Κωμοπόλεις του νομού Ηλείας Κατηγορία:Δήμος Ανδραβίδας - Κυλλήνης
Stihl
Η Stihl (Στιλ, πλήρης ονομασία:Andreas Stihl AG & Co. KG) είναι εταιρεία κατασκευής αλυσοπρίονων και ειδών δασοκομίας και περιποίησης κήπου. Είναι η μεγαλύτερη εταιρεία στον κλάδο της παγκοσμίως. Εδρεύει στο Βάιμπλινγκεν της Γερμανίας.
Εξωτερικοί σύνδεσμοι
Κατηγορία:Κατασκευαστικές εταιρείες της Γερμανίας Κατηγορία:Γερμανικά εμπορικά σήματα
2109 Ντοτέλ
Ο Ντοτέλ (Dhotel) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,811. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Γάλλου συγγραφέα Αντρέ Ντοτέλ (André Dhotel, 1900-1991).
Φυσικά χαρακτηριστικά
Τα κυρίως φυσικά χαρακτηριστικά του Ντοτέλ είναι άγνωστα. Ο Ντοτέλ περιστρέφεται γύρω από τον εαυτό του πιθανώς μία φορά κάθε 32 ώρες περίπου.
Εξωτερικοί σύνδεσμοι
Ντοτελ
Φυσική ιδιότητα
Με τον όρο φυσική ιδιότητα (στη Φυσική) προσδιορίζεται το χαρακτηριστικό γενικό γνώρισμα ενός σώματος στη φυσική του συμπεριφορά.
Φυσικη ιδιότητα είναι η κατάσταση στην οποία βρίσκεται ένα σώμα (στερεό,υγρό ή αέριο), η θερμοκρασία του, το μέγεθός του κλπ.
Κατηγορία:Θεμελιώδεις έννοιες της φυσικής
Μεγάβαζος
Ο Μεγάβαζος ήταν Πέρσης στρατηγός του Δαρείου Α΄ του Υστάσπους, ο οποίος τον εκτιμούσε πάρα πολύ. Επιστρέφοντας ο βασιλιάς από την εκστρατεία του στη Θράκη, άφησε εκεί τον Μεγάβαζο με 80.000 άνδρες για να συμπληρώσει την κατάκτησή της. Πράγματι αυτός υπέταξε όλες τις ελληνικές αποικίες που βρίσκονταν ανάμεσα στον Ελλήσποντο και τον ποταμό Στρυμώνα. Κατόπιν πέρασε τον Στρυμώνα και κατέστησε τον βασιλιά της Μακεδονίας, Αμύντα φόρου υποτελή.
Παραπομπές
Κατηγορία:Πέρσες
Κωνσταντίνος Κουρκουμπέτης
Ο Κωνσταντίνος Κουρκουμπέτης (πέθανε στις 18 Φεβρουαρίου 1951) ήταν Πρόεδρος της Κοινότητας Κατερίνης από το 1923 ως το 1927. Υπήρξε από τους παλαιότερους κοινοτικούς συμβούλους της Κατερίνης.Tο 1925 έγινε ο πρώτος εκλεγμένος πρόεδρός της.
Σταδιοδρομία
Διαδέχθηκε τον Γεώργιο Μαντζαρόπουλο ως πρόεδρος της Κοινότητας Κατερίνης το 1922.
Το 1924 ήταν πρόεδρος του Κοινοτικού Συμβουλίου της Κατερίνης και το Σεπτέμβριο της ίδιας χρονιάς έθεσε πρώτος το θέμα του ηλεκτροφωτισμού της πόλης (η οποία φωτιζόταν με φανούς και λάμπες πετρελαίου κατά την περίοδο εκείνη), ο οποίος ξεκίνησε λίγα χρόνια αργότερα έπειτα από δημοπρασία.
Παραιτήθηκε από πρόεδρος της Κοινότητας την άνοιξη του 1925, εξαιτίας διαφωνιών που προέκυψαν ανάμεσα στο Κοινοτικό Συμβούλιο και στην Υποδιοίκηση της Κατερίνης. Μετά την παραίτηση του Κουρκουμπέτη πρόεδρος του Κοινοτικού Συμβουλίου ανέλαβε ο Θεόδωρος Κάλφας και αποφασίστηκε η διεξαγωγή εκλογών την 1η Δεκεμβρίου 1925 με μυστική ψηφοφορία των νέων μελών του Κοινοτικού Συμβουλίου. Ο Κουρκουμπέτης εξελέγη πρόεδρος με 8 ψήφους έναντι 7 για τον Νικόλαο Κούλα. Αναπληρωτής πρόεδρος εξελέγη ο Αθανάσιος Βασιλειάδης. Επί προεδρίας του εγκαινιάστηκε στην Κατερίνη ο Ναός της Αγίας Παρασκευής στις 9 Μαΐου 1926 και την ίδια ημέρα ο ναός των Ευαγγελικών και η Ευαγγελική Σχολή της πόλης. Τον διαδέχθηκε ως πρόεδρος ο Νικόλαος Κούλας. Προσχώρησε στο Προοδευτικόν Κόμμα και μετέσχε στο συνέδριό του, το 1932. Απεβίωσε το 1951.
Παραπομπές
Κατηγορία:Δήμαρχοι Κατερίνης Κατηγορία:Έλληνες Κοινοτάρχες
Η Κόμισσα από το Χονγκ Κονγκ
Η Κόμισσα από το Χονγκ Κονγκ (αγγλικά: A Countess from Hong Kong) είναι μια ρομαντική κωμωδία ταινία αμερικανικής παραγωγής 1967, σε σενάριο και σκηνοθεσία του Τσάρλι Τσάπλιν. Πρωταγωνιστούν ο Μάρλον Μπράντο και η Σοφία Λόρεν.
Υπόθεση
Αρχικά αρνείται να τη βοηθήσει, όμως εκείνη τον εκβιάζει ότι θα αποκαλύψει στη γυναίκα του ότι δήθεν έχουν σχέση.
Πληροφορίες παραγωγής
Η ταινία είναι η τελευταία που έγραψε και σκηνοθέτησε ο Τσάρλι Τσάπλιν, και πήραν μέρος σε αυτήν τεσσέρα από τα παιδιά του (Σιντνέι, Τζεραλντίν, Τζοζέφιν και Βικτόρια) σε μικρούς όμως ρόλους.
Για τον πρωταγωνιστικό ρόλο του Ογκντέν Μίαρς αρχικώς προόριζονταν ο Κάρι Γκραντ, αλλά τελικώς επελέγη ο Μάρλον Μπράντο.
Για την Τίπι Χέντρεν ήταν ο πρώτος της ρόλος σε ταινία μετά την διακοπή της συνεργασίας της με τον Άλφρεντ Χίτσκοκ το 1965.
Εξωτερικοί σύνδεσμοι
Κατηγορία:Αμερικανικές ρομαντικές κωμικές ταινίες Κατηγορία:Ταινίες σε σκηνοθεσία Τσάρλι Τσάπλιν Κατηγορία:Αγγλόφωνες ταινίες Κατηγορία:Ταινίες του 1967
Ποδοσφαιρική Ομοσπονδία Αρμενίας
Η Ποδοσφαιρική Ομοσπονδία Αρμενίας (αρμενικά: Հայաստանի Ֆուտբոլի Ֆեդերացիա ή ՀՖՖ) είναι η ανώτατη διοικητική αρχή του ποδοσφαίρου στην Αρμενία. Οργανώνει το Πρωτάθλημα ποδοσφαίρου Αρμενίας, την εθνική ομάδα ποδοσφαίρου Αρμενίας και την εθνική ομάδα ποδοσφαίρου γυναικών Αρμενίας. Εδρεύει στο Γερεβάν.
Έμβλημα
Το έμβλημα της Ποδοσφαιρικής Ομοσπονδίας Αρμενίας (ՀՖՖ) έχει εξελιχθεί με την πάροδο των ετών.
BMW F10
Η BMW Σειρά 5 F10 / F11 ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γερμανική αυτοκινητοβιομηχανία BMW, από τις 7 Ιανουαρίου 2010 έως τον Μάρτιο του 2017. Το μοντέλο ήταν, όπως και οι προκάτοχοί του, διαθέσιμο με μία μεγάλη παλέτα κινητήρων, τόσο βενζίνης, όσο και πετρελαίου, με χωρητικότητες από 2.0 έως 4.4 λίτρα και ιπποδυνάμεις από 184 hp στην έκδοση 520d, έως 560 hp στην κορυφαία έκδοση Μ5, που εισήχθη το 2011.
Αντικατέστησε τη BMW Ε60 και συνέχισε την πολιτική της χρήσης ξεχωριστών κωδικών για την κάθε εκδοχή αμαξώματος, που είχε ξεκινήσει για πρώτη φορά στην ιστορία της Σειράς 5 η προκάτοχος Ε60, καθώς το 4-πορτο σεντάν ονομάζεται επίσημα BMW F10, ενώ η έκδοση Touring (station wagon) φέρει τον κωδικό BMW F11. Τελικώς, αντικαταστάθηκε τον Φεβρουάριο του 2017 από τη BMW Σειρά 5 G30.
Ονοματολογία
Κυκλοφόρησε σε 4 εκδόσεις:
Εισαγωγή
thumb|left|Το σαλόνι μιας BMW Σειράς 5 F10 με δορυφορική πλοήγηση.
Η επίσημη παρουσίαση της εκδοχής F10 (η στάνταρ εκδοχή σεντάν) έγινε στις 23 Νοεμβρίου 2009 και η μαζική παραγωγή της ξεκίνησε στις 7 Ιανουαρίου 2010, όπως προαναφέρθηκε, με την έναρξη των πωλήσεων στην Ευρώπη να λαμβάνει χώρα στις 20 Μαρτίου 2010.
Η επίσημη παρουσίαση της εκδοχής Touring (επίσημος κωδικός : F11) έγινε στις 10 Απριλίου 2010, ενώ στο Διεθνές Σαλόνι Αυτοκινήτου της Φρανκφούρτης τον Σεπτέμβριο του 2011 παρουσιάστηκε η κορυφαία έκδοση F10 M5 και κυκλοφόρησε τον Νοέμβριο του 2011.
Τον Ιούλιο του 2013, ξεκίνησε η παραγωγή της ανανεωμένης εκδοχής του μοντέλου, κοινώς του λίφτινγκ, με αναβαθμίσεις στην αισθητική και στον εξοπλισμό.
Ασφάλεια
Στις δοκιμές πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) μιας αριστεροτίμονης BMW 530d του 2010, το μοντέλο απέσπασε τη μέγιστη δυνατή διάκριση των 5 αστέρων, με τα εξής αποτελέσματα:
Εξωτερικοί σύνδεσμοι
F10 Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
Ισοτιμία
Ο σύνθετος όρος ισοτιμία, προερχόμενος ετυμολογικά από τις έννοιες "ίσο + τιμή", απαντάται με διαφορετικό αντικείμενο όπως
Μονομελές Πρωτοδικείο
Το Μονομελές Πρωτοδικείο είναι Ποινικό Δικαστήριο της Ελλάδας. Συγκροτείται από έναν Πρόεδρο Πρωτοδικών ή Πρωτοδίκη και είναι αρμόδιο να εκδικάζει σε πρώτο βαθμό πλημμελήματα, για τα οποία η κατώτερη ποινή είναι κάτω του ενός έτους, καθώς και πλημμελήματα, τα οποία για λόγους επιτάχυνσης της διαδικασίας ο νόμος (άρθρο 114 Κώδικα Ποινικής Δικονομίας) υπάγει κατ'εξαίρεση σε αυτό. Οι αποφάσεις του προσβάλλονται με έφεση, η οποία εκδικάζεται από το Τριμελές Πρωτοδικείο.
Κατηγορία:Δικαστικές αρχές
3-μεθυλεπτάνιο
Τo 3-μεθυλεπτάνιο (σε δύο οπτικά εναντιομερή) είναι ένα διακλαδισμένο αλκάνιο, δηλαδή άκυκλος κορεσμένος υδρογονάνθρακας, με χημικό τύπο C8H18 και σύντομο συντακτικό τύπο CH3(CH2)6CH3 και μια διακλάδωση.
Ισομέρεια
Το 3-μεθυλεπτάνιο έχει τα ακόλουθα δεκαεπτά (17) ισομερή θέσης:
Ονοματολογία
Η ονομασία «3-μεθυλεπτάνιο» από την ονοματολογία κατά IUPAC. Συγκεκριμένα, το αρχικό πρόθεμα «μεθυλ-» δηλώνει την παρουσία διακλάδωσης ενός (1) ατόμου άνθρακα και συγκεκριμένα στο άτομο άνθρακα #3, όπως δηλώνει ο αρχικός αριθμός θέσης, το τμήμα «επτ-» δηλώνει την παρουσία επτά (7) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας.
Δομή
Το μόριό του αποτελείται από οκτώ (8) άτομα άνθρακα (τρία (3) πρωτοταγή, τέσσερα (4) δευτεροταγή και ένα (1) τριτοταγές ) και δεκαοκτώ (18) άτομα υδρογόνου.
Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
Δομικά το 3-μεθυλεπτάνιο αποτελείται από δυο μέρη: δευτεροταγές βουτύλιο [CH3CH2CH(CH3)-] και βουτύλιο (CH3CH2CH2CH2). Επομένως, ο απλούστερος τρόπος παρασκευής καθαρού 3-μεθυλεπτάνιου είναι η αντίδραση ζεύγους 2-αλοβουτάνιου - βουτυλολιθίου ή δευτεροταγούς βουτυλολιθίου - 1-αλοβουτανίου:
ή
Με αναγωγή αλογονούχων ενώσεων
Με αναγωγή κατάλληλων αλογονούχων ενώαεων μπορεί να παραχθεί 3-μεθυλεπτάνιο. Π.χ. για την αναγωγή του 1-αλο-3-μεθυλεπτανίου υπάρχουν οι ακόλουθες μέθοδοι :
1. Με «υδρογόνο εν τω γεννάσθαι», δηλαδή μέταλλο + οξύ:
2. Με λιθιοαργιλιοϋδρίδιο (LiAlH4) ή νατριοβοριοϋδρίδιο (NaBH4) :
3. Με αναγωγή των αντίστοιχων αλκυλιωδιδίων από HI :
4. Με αναγωγή από μέταλλα (συνήθως λίθιο ή μαγνήσιο) και στη συνέχεια υδρόλυση των παραγόμενων οργανομεταλλικών ενώσεων :
5. Με αναγωγή από σιλάνιο, παρουσία τριφθοριούχου βορίου, παράγεται 2-μεθυλεπτάνιο.Π.χ.: :
Με αναγωγή οξυγονούχων ενώσεων
Με αναγωγή κατάλληλων αλδεϋδών μπορεί να παραχθεί 3-μεθυλεπτάνιο. Π.χ. από την αναγωγή της 3-μεθυλοεπτανάλης με υδραζίνη (NH2NH2) (Αντίδραση Wölf-Kishner) :
2. Με αναγωγή των κατάλληλων κετονών μπορεί να παραχθεί 3-μεθυλεπτάνιο. Π.χ. από την αναγωγή της 3-μεθυλοεπτανόνης-2 (Αντίδραση Clemmensen) :
Με αναγωγή θειούχων ενώσεων
1. Με αναγωγή των κατάλληλων θειολών μπορεί να παραχθεί 3-μεθυλεπτάνιο. Π.χ. από την αναγωγή της 3-μεθυλεπτανοθειόλης-1 (μέθοδος Raney) :
2. Με αναγωγή των κατάλληλων θειεστέρων μπορεί να παραχθεί 3-μεθυλεπτάνιο. Π.χ. από την αναγωγή του 1-(3΄-μεθυλεπτυλοθειο)-3-μεθυλεπτάνιου(μέθοδος Raney) :
Με καταλυτική υδρογόνωση ακόρεστων αλειφατικών υδρογονανθράκων
Με καταλυτική υδρογόνωση κατάλληλων ακόρεστων αλειφατικών υδρογονανθράκων μπορεί να παραχθεί 3-μεθυλεπτάνιο. Π.χ. με καταλυτική υδρογόνωση του 3-μεθυλεπτένιου-1:
Παρασκευή με αντιδράσεις αποσύνθεσης με μείωση του μήκους της ανθρακικής αλυσίδας
Π.χ. κατάλληλο είναι το 4-μεθυλοκτανικό οξύ:
Χημικές ιδιότητες
Η διακλάδωση κάνει το 3-μεθυλεπτάνιο πιο εύφλεκτο από το οκτάνιο, όπως φαίνεται από τη χαμηλότερη θερμοκρασία αυτοανάφλεξης και την ελάχιστη θερμοκρασία ανάφλεξης σε σχέση με το οκτάνιο. Επίσης, θεωρητικά το 3-μεθυλεπτάνιο καίγεται με φλογα που παράγει λιγότερη αιθάλη και εκπέμπει ακτινοβολία υψηλότερης συχνότητας, αλλά επειδή η διαφορά είναι μικρή, το αποτέλεσμα και για τα δυο ισομερή είναι μια έντονη κίτρινη φλόγα όταν αναφλέγονται.
Επίσης, σε σύγκριση με το επτάνιο, το 2-μεθυλεπτάνιο έχει χαμηλότερο σημείο τήξης, χαμηλότερο σημείο βρασμού αλλά και χαμηλότερη πυκνότητα.
Στην κλίμακα NFPA 704 το 3-μεθυλεπτάνιο κατατάσσεται στο επίπεδο 0 χημικής δραστικότητας, μαζί με τα υπόλοιπα άλλα αλκάνια. Ωστόσο η παρουσία του τριτοταγούς #3 ατόμου άνθρακα διευκολύνει την οξείδωσή του και τις φωτοχημικές αντιδράσεις με αλογόνα, συνήθως με το βρώμιο, σε διαλύτες όπως συνήθως το 1,1,1-τριχλωραιθάνιο
Οξείδωση
1. Όπως όλα τα αλκάνια, το 3-μεθυλεπτάνιο με περίσσεια οξυγόνου καίγεται προς διοξείδιο του άνθρακα και νερό :
2. Παραγωγή υδραερίου:
3. Καταλυτική οξείδωση κυρίως προς 3-μεθυλεπτανόλη-3:
4. Οξείδωση με υπερμαγγανικό κάλιο προς 3-μεθυλεπτανόλη-3:
Νίτρωση
όπου 0<a,b,c,d,e,f,g,h<1, a + b + c + d + e + f + g + h = 1.
Παρεμβολή καρβενίων
Προκύπτει επομένως μίγμα 4-μεθυλοκτάνιου (~17%), 2,3-διμεθυλεπτάνιου (~11%), 3,3-διμεθυλεπτάνιο (~5%), 3,4-διμεθυλεπτάνιου (~11%), 3,5-διμεθυλεπτάνιου (~11%), 2,5-διμεθυλεπτάνιου (~11%), 3-μεθυλοκτάνιου (-17%) και 2-αιθυλεπτάνιου (~17%).
Καταλυτική ισομερείωση
To 3-μεθυλεπτάνιο μπορεί να υποστεί καταλυτική ισομερείωση προς τα ισομερή του.
Πηγές
Κατηγορία:Οκτάνια
Θυία της Θεσσαλίας
Στην Αρχαία ελληνική μυθολογία η Θυία (το όνομα της προέρχεται από το "θύω" ή "θυσία") ήταν πριγκίπισσα από την Φθία, κόρη του Δευκαλίωνα της Θεσσαλίας και της Πύρρας της κόρης του Επιμηθέα και της Πανδώρας. Τα αδέλφια της ήταν ο Έλλην, η Πανδώρα της Θεσσαλίας και πιθανότατα ο Αμφικτύονας, η Πρωτογένεια, η Μελανθώ (Μελανθείας) και ο Κάνδυβος. Η Θυία όπως και οι άλλες αδελφές της απέκτησε με τον Δία τον Μάγνη και τον Μακεδόνα, γενάρχη των Μακεδόνων. Τις πληροφορίες για το πρόσωπο της παρέχει ο Ησίοδος στο έργο του Κατάλογος Γυναικών, το διέσωσαν ο Κωνσταντίνος Ζ΄ στο έργο του Προς τον ίδιον υιόν Ρωμανόν και ο Στέφανος ο Βυζάντιος στο έργο του "Εθνικά".
Πηγές
Κατηγορία:Πριγκίπισσες στην Ελληνική μυθολογία Κατηγορία:Γυναίκες στην Ελληνική μυθολογία Κατηγορία:Πρόσωπα της ελληνικής μυθολογίας Κατηγορία:Μυθολογία της αρχαίας Θεσσαλίας
Θαλάσσιος πάγος της Ανταρκτικής
μικρογραφία|Εικόνα της γης στις 21 Σεπτεμβρίου 2005, όπου φαίνεται ολόκληρη η Ανταρκτική και η περιοχή της. Ο θαλάσσιος πάγος της Ανταρκτικής είναι ο θαλάσσιος πάγος του Νότιου Ωκεανού. Εκτείνεται σε μια μεταβαλλόμενη έκταση: στο βόρειο άκρο του ωκεανού το χειμώνα και σχεδόν στη θέση της ακτογραμμής κάθε καλοκαίρι, αν και η απόσταση αυτή μειώνεται, καθώς λόγω της τήξης των πάγων βρίσκονται σε μια όλο και μικρότερη έκταση έξω από την θάλασσα κάθε καλοκαίρι. Ο θαλάσσιος πάγος είναι παγωμένο θαλασσινό νερό που συνήθως έχει πάχος μικρότερο από μερικά μέτρα. Αυτό είναι το αντίθετο με μια τράπεζα πάγου, οι οποίες σχηματίζονται από παγετώνες. Υπάρχουν δύο υποδιαιρέσεις του θαλάσσιου πάγου: ο γρήγορος πάγος, ο οποίος είναι προσδεδεμένος με τη γη, και οι ροές πάγου, που δεν είναι.
Ο θαλάσσιος πάγος που προέρχεται από τον Νότιο Ωκεανό λιώνει από τον πυθμένα αντί της επιφάνειας καθώς ο Αρκτικός πάγος καλύπτεται από χιόνι στην κορυφή. Έτσι οι λίμνες που προκύπτουν από το λιώσιμο των πάγων είναι σπάνιο φαινόμενο. Κατά μέσο όρο, ο πάγος της Ανταρκτικής είναι νεότερος, λεπτότερος, θερμότερος, πιο αλμυρός και πιο κινητός από τον πάγο της Αρκτικής. Δεδομένου ότι ο πάγος της θάλασσας δεν μελετάται σε μια τέτοια έκταση ανάλογη με αυτή του πάγου της Αρκτικής, είναι λιγότερο προσιτός.
Έκταση
Η έκταση του θαλάσσιου πάγου της Ανταρκτικής είναι εξαιρετικά εποχιακή, εκτεινόμενη σε μια μικρή περιοχή στο πολικό καλοκαίρι, ενώ τον χειμώνα η έκταση του θαλάσσιου πάγου ισοδυναμεί σχεδόν με αυτή της Ανταρκτικής. Η έκταση του θαλάσσιου πάγου είναι περίπου 18 εκατομμύρια τ.χλμ. κατά τη διάρκεια του Σεπτεμβρίου, που σηματοδοτεί το τέλος του πολικού χειμώνα, και υποχωρεί σε ελάχιστο σημείο περίπου 3 εκατ. τ.χλμ. τον Φεβρουάριο. Κατά συνέπεια, το μεγαλύτερο μέρος των θαλάσσιων πάγων της Ανταρκτικής είναι πρωτοετής πάγος, πάχους λίγων μέτρων, αλλά το ακριβές πάχος τους δεν είναι γνωστό. Η έκταση των 18 εκατομμυρίων χιλιομέτρων πάγου είναι 18 τρισεκατομμύρια τετραγωνικά μέτρα, οπότε για κάθε μέτρο πάχους, δεδομένου ότι η πυκνότητα του πάγου είναι περίπου 0,88 τερατόνοι ανά ένα εκατομμύριο κυβικό χιλιόμετρο, η μάζα των θαλάσσιων πάγων της Ανταρκτικής είναι περίπου 16 τερατόνοι (τρισεκατομμύρια μετρικοί τόνοι) στα τέλη του χειμώνα.
Πάχος
Επειδή ο πάγος της Ανταρκτικής είναι κυρίως πρωτοετής πάγος, ο οποίος δεν είναι τόσο παχύς όσο ο πολυετής πάγος, και γενικά έχει λίγα μέτρα πάχος. Η χιονόπτωση και η πλημμύρα του πάγου μπορούν να αυξήσουν το πάχος του σημαντικά και η δομή του στρώματος του πάγου της Ανταρκτικής είναι συχνά αρκετά περίπλοκη.
Παραπομπές
Κατηγορία:Ανταρκτική Κατηγορία:Υδρολογία Κατηγορία:Μορφές του νερού Κατηγορία:Κλιματική αλλαγή Κατηγορία:Σελίδες με μη επιθεωρημένες μεταφράσεις
2110 Μουρ-Σίτερλυ
Ο Μουρ-Σίτερλυ (Moore-Sitterly) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1962 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή της Αμερικανίδας αστροφυσικού Σαρλότ Μουρ-Σίτερλυ (Charlotte Moore Sitterly, 1898-1990).
Φυσικά χαρακτηριστικά
Τα κυρίως φυσικά χαρακτηριστικά του Μουρ-Σίτερλυ είναι άγνωστα. Ο Μουρ-Σίτερλυ περιστρέφεται γύρω από τον εαυτό του μία φορά κάθε 3 ώρες 20 λεπτά και 41,1 δευτερόλεπτα, μία γρήγορη περιστροφή.
Εξωτερικοί σύνδεσμοι
Μουρ-Σιτερλυ
Μεσσήνη (Ιταλία)
Η Μεσσήνη (ιταλ. Messina,, λατινικά Messana, αρχαία ελληνικά Μεσσήνη) είναι η πρωτεύουσα της Μητροπολιτικής πόλης της Μεσσίνας στη βόρεια Σικελία, που αντικατέστησε την ιταλική επαρχία της Μεσσίνας με διοικητική μεταρρύθμιση (15 Αυγούστου 2015). Αποτελεί την τρίτη μεγαλύτερη πόλη στη Σικελία και την 13η σε ολόκληρη την Ιταλία με περισσότερους από 218.000 κατοίκους που μαζί με τα προάστια φτάνουν τους 650.000. Βρίσκεται στο βορεινότερο άκρο του νησιού στο Στενό της Μεσσήνης απέναντι από το Ρήγιο στην Ιταλική Περιφέρεια Καλαβρία. Η Ευρωπαϊκή Στατιστική Υπηρεσία την κατατάσσει στις Ευρύτερες αστικές περιοχές με μητροπολιτικό πληθυσμό 277.584 κατοίκους (2014).
Οι κύριες οικονομικές πηγές της πόλης είναι η κρουαζιέρα, ο τουρισμός, το εμπόριο και η γεωργία με λεμονιές, πορτοκαλιές, μανταρινιές και ελαιώνες. Η πόλη έχει Ρωμαϊκή Καθολική επισκοπή, είναι έδρα αρχιμανδρίτη από το 1548 και φιλοξενεί Διεθνή Έκθεση. Το Πανεπιστήμιο της Μεσσήνης ίδρυσε το 1548 ο Ιγνάτιος Λογιόλα. Η Μεσσήνη έχει ελαφρύ σιδηροδρομικό σύστημα που μπήκε για πρώτη φορά σε λειτουργία στις 3 Απριλίου 2003, έχει συνολικό μήκος 7,7 χιλιόμετρα και συνδέει τον σιδηροδρομικό σταθμό με το κέντρο της πόλης και το λιμάνι. Η Μεσσήνη έχει ισχυρή Ελληνική κοινότητα που είναι αναγνωρισμένη επίσημα.
Αρχαιότητα
Η Μεσσήνη ιδρύθηκε τον 8ο αιώνα π.χ. με Έλληνες εποίκους από τη Χαλκίδα, το αρχικό της όνομα ήταν Ζάγκλη που μεταφράζεται ως «δρεπάνι» χάρη στο σχήμα που έχει το λιμάνι της. Ένα προάστιο που βρίσκεται στα Στενά της Μεσσήνης ονομάζεται ακόμα και σήμερα «Σκαλέτα Ζαγκλέα». Στις αρχές του 5ου αιώνα π.χ. ο Αναξίλαος έδωσε στην πόλη το όνομα "Μεσσήνη" για να τιμήσει την ιδιαίτερη πατρίδα του Μεσσηνία. Η Καρχηδόνα λεηλάτησε την πόλη (397 π.Χ.) αλλά σύντομα την ανακατέλαβε ο Διονύσιος ο Πρεσβύτερος.
Οι Μαμερτίνοι κατέκτησαν τη Μεσσήνη (288 π.Χ.), δολοφόνησαν όλους τους άντρες και πήραν τις γυναίκες τους για συζύγους, οι Μαμερτίνοι έκαναν την πόλη βάση για να κατακτήσουν την υπόλοιπη Σικελία που κυριαρχούσαν οι Συρακούσες. Ο Ιέρων Β΄ των Συρακουσών νίκησε τους Μαμερτίνους και πολιόρκησε τη Μεσσήνη, οι Καρχηδόνιοι υποστήριξαν τους Μαμερτίνους χάρη στη διαμάχη που είχαν με τους Συρακούσιους για την κυριαρχία στη Σικελία. Ο Ιέρων Β΄ επιτέθηκε για δεύτερη φορά (264 π.Χ.), οι Μαμερτίνοι ζήτησαν βοήθεια από τη Ρωμαϊκή δημοκρατία και πρότειναν συμμαχία. Οι Ρωμαίοι αρχικά αρνήθηκαν αλλά κατόπιν άλλαξαν γνώμη επειδή είδαν ότι οι Μαμερτίνοι ήταν ανάχωμα για να περάσουν οι Καρχηδόνιοι στην Ιταλική χερσόνησο. Όταν έληξε ο Α΄ Καρχηδονιακός Πόλεμος οι Μαμερτίνοι ήταν σύμμαχοι των Ρωμαίων οι οποίοι για πρώτη φορά στην ιστορία μετέφεραν τα στρατεύματα τους έξω από την Ιταλική χερσόνησο. Στη Ρωμαϊκή αυτοκρατορία η Μεσσήνη απέκτησε έναν μεγάλο φάρο, την χρησιμοποίησε ο Σέξτος Πομπήιος ως βάση για να κηρύξει τον πόλεμο στον Οκταβιανό Αύγουστο.
Μεσαίωνας
Όταν έπεσε η Δυτική Ρωμαϊκή Αυτοκρατορία την πόλη κατέλαβαν οι Γότθοι (476), η Βυζαντινή αυτοκρατορία (535), οι Άραβες (842) και οι Νορμανδοί αδελφοί από τον Οίκο των Ωτβίλ Ροβέρτος Γυισκάρδος και Ρογήρος Α΄ της Σικελίας. Ο Ριχάρδος ο Λεοντόκαρδος σταμάτησε στη Μεσσήνη στην πορεία του για τους Αγίους Τόπους στην Γ΄ Σταυροφορία, κατέλαβε την πόλη μετά από μια διαφωνία που είχε με τον γαμπρό του Γουλιέλμο τον Καλό, που είχε νυμφευθεί την αδελφή του Ιωάννα της Αγγλίας σχετικά με την προίκα της. Ο Ορλάνδος της Αραγονίας, νόθος γιος του Φρειδερίκου Β΄ της Σικελίας διορίστηκε κυβερνήτης της Μεσσήνης (1345). Η Μεσσήνη ήταν το πρώτο λιμάνι από το οποίο η Μαύρη πανώλη μπήκε στην Ευρώπη, τη μετέφεραν γενοβέζικα πλοία από την Κριμαία. Ο Ιγνάτιος Λογιόλα ίδρυσε στην πόλη το πρώτο Κολέγιο (1548), που εξελίχθηκε στο μετέπειτα Πανεπιστήμιο της Μεσσήνης.
Τα χριστιανικά στρατεύματα που νίκησαν την Οθωμανική αυτοκρατορία στη Ναυμαχία της Ναυπάκτου (1571) αναχώρησαν για τη Μεσσήνη, ο Ισπανός συγγραφέας που συμμετείχε στη μάχη και είχε τραυματιστεί έμεινε κάποιο διάστημα στο νοσοκομείο της πόλης. Στις αρχές του 17ου αιώνα υπό Ισπανική κατοχή ήταν μία από τις ισχυρότερες πόλεις στην Ευρώπη αλλά επαναστάτησε (1674). Παρέμεινε για κάποιο διάστημα ανεξάρτητη αλλά μετά τη Συνθήκη στο Ναϊμέχεν επανήλθε στον Οίκο των Βουρβόνων που τη λεηλάτησαν, το Πανεπιστήμιο και το Κοινοβούλιο της Μεσσήνης έχασαν όλα τα προνόμιά τους. Οι Ισπανοί έκτισαν ένα κάστρο και ο πληθυσμός γνώρισε μεγάλη παρακμή: επιδημία πανώλης θανάτωσε 48.000 ανθρώπους (1743).
Νεότερα χρόνια
Ένας ισχυρός σεισμός ισοπέδωσε τη Μεσσήνη (1783) και χρειάστηκε να περάσουν πολλές δεκαετίες για να επανέλθει η φυσιολογική ζωή, ήταν από τις πρώτες πόλεις που ξέσπασε η επανάσταση για την Ιταλική Ενοποίηση (1847) αλλά οι Βουρβόνοι την κατέστειλαν εύκολα. Τα στρατεύματα του Τζουζέπε Γκαριμπάλντι μπήκαν στη Μεσσήνη (1860) και η πόλη μαζί με ολόκληρη τη Σικελία ενώθηκαν με το Βασίλειο της Ιταλίας (1861). Ο Τζιουζέπε Ματσίνι μια σημαντική μορφή της Ιταλικής ενοποίησης καταγόταν από τη Μεσσήνη και είχε εκλεγεί βουλευτής στο Κοινοβούλιο της πόλης (1866). Ένας άλλος ισχυρός κατέστρεψε την πόλη (16 Νοεμβρίου 1894), στις αρχές του 20ού αιώνα ισχυρός σεισμός και τσουνάμι θανάτωσαν 75 έως 200 χιλιάδες ανθρώπους (28 Δεκεμβρίου 1908), στον πλέον πολύνεκρο σεισμό στην ευρωπαϊκή ιστορία. Η πόλη οικοδομήθηκε ξανά τα επόμενα έτη. Η Μεσσήνη δέχθηκε σκληρούς βομβαρδισμούς από τις Συμμαχικές Δυνάμεις όταν ξέσπασε ο Β΄ Παγκόσμιος Πόλεμος (1943). Αποζημιώθηκε με το «Χρυσό Μετάλλιο Στρατιωτικής Τιμής», που τη βοήθησε στις προσπάθειές της για ανασυγκρότηση. Τον Ιούνιο του 1955 έγινε εκεί η διάσκεψη των Υπουργών Εξωτερικών της Δυτικής Ευρώπης, κατόπιν δημιουργήθηκε η Ευρωπαϊκή Οικονομική Κοινότητα.
Γεννημένοι στη Μεσσήνη
thumb|450px|left|Μεσσήνη
Εξωτερικοί σύνδεσμοι
Μεσσηνη Μεσσηνη Μεσσηνη Κατηγορία:Μητροπολιτική πόλη της Μεσσίνας
Γλώσσες που χρησιμοποιούνται στο διαδίκτυο
Ενώ υπάρχουν πάνω από 7.000 υπάρχουσες γλώσσες, μόνο μερικές εκατοντάδες αναγνωρίζονται ως χρησιμοποιούμενες στο περιεχόμενο των σελίδων στο Διαδίκτυο.